REPUBLIKA HRVATSKA RKPD: 19468

NADLEŽNO MINISTARSTVO/ M.B: 0595721

RAZDJEL:MIN.ZNANOSTI I OBRAZOVANJA Š.O: 5590

GLAVA:UČENIČKI DOMOVI

RAZINA: 31 OIB:96928432593

PRORAČUNSKI KORISNIK:UČENIČKI DOM TINA UJEVIĆA

AVENIJA GOJKA ŠUŠKA 4,ZAGREB IBAN:0423600001101464689

TELEFON:01/2911-516

# BILJEŠKE UZ FINANCIJSKI IZVJEŠTAJ ZA RAZDOBLJE

 **SIJEČANJ-PROSINAC 2021.GODINE**

Učenički dom Tina Ujevića koji posluje u skladu sa Zakonom o odgoju i obrazovanju u osnovnoj i srednjoj školi i Statutom Doma,a osnovna djelatnost mu je smještaj i prehrana učenika uz stručno -pedagoški nadzor i odgojno-obrazovni rad u odgojnim skupinama vodi proračunsko računovodstvo temeljem Pravilnika o proračunskom računovodstvu i Računskom planu,a financijske izvještaje sastavlja i predaje sukladno odredbama Pravilnika o financijskom izvještavanju u proračunskom računovodstvu.

Bilješke uz Bilancu

Bilješka br.1.

U 2021.godini izvršene su određene nabavke dugotrajne imovine sukladno godišnjem planu Doma,a knjižene su i amortizirane po zakonskim stopama.Temeljem čl.37a. Pravilnika o računovodstvu koji propisuje obvezu ispravka vrijednosti potraživanja uzimajući u obzir kašnjenje u naplati preko godinu dana bez obzira na poduzete mjere za naplatom, Dom je proveo ispravak vrijednosti potraživanja AOP 158 u iznosu od 3.355 kn,ali će biti zadržana u bilančnoj evidenciji do naplate ili do trenutka prestanka pravne osnove za njihovu naplatu.U izvještajnom razdoblju Dom se nije zaduživao,nije davao niti primao zajmove.

Bilješke uz Izvještaj o prihodima i rashodima,primicima i izdacima

 Bilješka br.2.

U razdoblju siječanj-prosinac 2021.godine proračunski korisnik Učenički dom Tina Ujevića koji se dijelom financira sredstvima iz državnog proračuna MZO-a (sredstva za plaće i ostala prava po Kolektivnom ugovoru izuzev naknada za prijevoz radnika i sredstva za smještaj i prehranu studenata),dijelom sredstvima iz proračuna Grada Zagreba (prijevoz radnika,naknade članovima Domskog odbora,sredstva za materijal i usluge tekućeg i investicijskog održavanja,sredstva za sufinanciranje smještaja i prehrane učenika),dijelom sredstvima po posebnim propisima (sufinanciranje cijene usluge) i vlastitim i ostalim ostalim prihodima koji se odnose na prihode od smještaja organiziranih skupina,prihode od iznajmljivanja prostora za automat za hranu i piće/suglasnost Grada /prihodima od prodaje miješanog ambalažnog otpada te donacijom higijenskih potrepština ostvario je ukupan prihod AOP 406 u iznosu od 7.449.505 kn koji je niži od planiranog budući da nam Grad Zagreb nije doznačio određena sredstva za sufinanciranje cijene smještaja i prehrane.

Prihodi Doma su namjenski i tokom godine koristili su se za podmirivanja nastalih troškova uz neophodne korekcije,usklađenja i prenamjene zbog potreba poslovanja i izdataka koji se zbog svojih izvanrednih okolnosti nisu mogli unaprijed planirati, a sve u svrhu kako bi se održavao i poboljšavao postojeći standard usluga u Domu te osigurali uvjeti za stjecanje općeg i stručnog obrazovanja učenika usmjerenih na stvaralaštvo,inovativnost,kompetitivnost,osposobljenost za usavršavanje prateći društvene,gospodarske,informacijsko-tehnološke i druge promjene.

Bilješka br.3.

U razdoblju siječanj-prosinac 2021.godine u Domu ukupni rashodi AOP 407 iznosili su 7.751.338 kn,a obuhvaćaju rashode poslovanja u iznosu od 7.577.190 kn i rashode za nabavu proizvedene nefinancijske dugotrajne imovine u iznosu od 174.148 kn.Rashodi za zaposlene odnose se na plaće za redovan rad,doprinose na plaće te ostale rashode za zaposlene (otpremninu za odlazak u mirovinu,jubilarne nagrade,darovi za djecu,pomoći za bolovanje preko 90 dana,regres i božićnica). Na poziciji materijalnih rashoda AOP 158 knjižene su naknade troškova zaposlenima (službena putovanja,naknade za prijevoz),rashodi za materijal i energiju (uredski materijal,izdaci Domske kuhinje za prehranu učenika i studenata,nabava sredstava za pranje,čišćenje i higijenu,potrošni materijali za rad sekcija i realizaciju dodatnih programa i aktivnosti učenika te nabava sitnog inventara i radne odjeće i obuće) i rashodi za usluge (usluge telefona,pošte, komunalne usluge,usluge tekućeg i investicijskog održavanja,zdravstvene usluge /sistematski i sanitarni pregledi zaposlenika i kontrola ispravnosti namirnica/,intelektualne usluge-stručni nadzor nad izvođenjem radova,honorari za pripremanje glazbenih aranžmana za tamburašku sekciju,računalne usluge te ostale usluge (ispitivanja sigurnosti,razne sekcije i sl.) i ostali nespomenuti rashodi-naknade članovima Domskog odbora i reprezentacija. Tekuća i investicijska održavanja obuhvaćaju sve kontinuirane aktivnosti kojima se imovina održava za normalno funkcioniranje Doma,kao što su servisiranje uređaja i opreme,popravci i zamjene dotrajalih dijelova,određene neplanirane,hitne intervencije,sanacije i slično.U 2021.god. u Domu su izvedene sanacije kupaonica s građevinskim,vodoinstalaterskim,hidroizolacijskim i keramičarskim radovima te nabavom novih sanitarija i opreme,ličenje učeničkih soba i zajednjčkih prostorija, sanacije kabineta odgajatelja te zamjena dotrajalih ventila radijatora.

Financijski rashodi odnose se na bankarske naknade za obavljanje platnog prometa.

Rashodi za nabavu dugotrajne imovine odnose se na nabavu računalne opreme /prijenosna računala za odgajatelje,računalo za tajništvo,printeri,scanner/,nabavu

opreme za kuhinju/hladnjaci i rashladna vitrina/,nabavu madraca,kutne garniture za TV klub,motorne pile te nabavu knjiga za knjižnicu kako bi se pomoglo u izvršavanju školskih obaveza učenika,kreiranju slobodnog vremena i odgoja mladih te kao potpora odgajateljima u ostvarivanju zadaća njihovog odgojno-obrazovnog rada.

 Bilješka br.4.

Na temelju Okružnice MF-a o sastavljanju,konsolidaciji i predaji financijskih izvještaja proračunski korisnik je obvezan iskazati rashode 2021.godine u obveze nastale u 2021.godini bez obzira jesu li navedene obveze podmirene u 2021.godini i bez obzira je li nadležni proračun doznačio sredstva za podmirenje navedenih obveza.Grad Zagreb nije doznačio sredstva za naknade za rad predstavničkih tijela -Domski odbor, naknade za prijevoz zaposlenika za prosinac 2021.godine te sredstva za sufinanciranje smještaja i prehrane učenika i materijalne troškove za listopad,studeni i prosinac 2021.godine.

Dom je sukladno Okružnici u svom financijskom izvještaju za razdoblje siječanj-prosinac 2021.godine iskazao i ove obveza koje će biti podmirene kada Grad ispuni svoje obveze prema nama i doznači nam tražena sredstva.

Ukupni prihodi za 2021.godinu iznose 7.449.505 kn,višak prihoda iz 2020.god. 160.756 kn što ukupno iznosi 7.610.261 kn,a ukupni rashodi iznose 7.751.338 kn te je sukladno gore navedenom manjak prihoda za podmirenje u sljedećem razdoblju 141.077 kn.

 Bilješka br.5.

Obračunati prihodi poslovanja-nenaplaćeni odnose se na prihode po posebnim namjenama –sufinanciranje cijene smještaja učenika i prihode od prodaje starog papira,a biti će naplaćeni u narednom razdoblju.

 Bilješka br.6.

Na dan 31.prosinca 2021.godine stanje na kunskom žiro-računu kod poslovne banke iznosilo je 41.593,28 kn,a stanje blagajne 442,65 kn.

Bilješka broj.7.

Na dan 31.12.2021.godine u Domu je na neodređeno radno vrijeme bilo zaposleno 37 radnika.

Bilješke uz Izvještaj o promjenama u vrijednosti i obujmu imovine i obveza

Bilješka br.8.

U protekloj godini došlo je do promjene tj.do smanjenja vrijednosti proizvedene dugotrajne imovine AOP 005 budući da je Povjerenstvo za popis predložilo,a ravnatelj uz suglasnost Domskog odbora donio Odluku o rashodovanju određene imovine koja je imala knjigovodstvenu vrijednost,ali je dotrajala i neupotrebljiva.

Bilješke uz Izvještaj o rashodima prema funkcijskoj klasifikaciji

Bilješka br.9.

Sukladno funkcijskoj klasifikaciji rashodi su knjiženi na dodatnim uslugama u obrazovanju AOP 122.

 Bilješke uz Izvještaj o obvezama

 Bilješka br.10.

Obveze na dan 31.prosinac 2021.godine u ukupnom iznosu od 594.139 kn odnosile su se na obveze za zaposlene /obračun plaće za mjesec prosinac 2021.godine / u iznosu od 354.705 kn, obveze za materijalne rashode u iznosu od 147.909 kn,obveze za financijske rashode u iznosu od 1.057 kn i ostale tekuće obveze/ povrat bolovanja na teret HZZO-a /u iznosu od 90.468 kn,a nisu bile podmirene do 31.prosinca 2021.godine iz razloga što su računi iz prošle godine dostavljeni tek početkom ove godine kada su i plaćeni.

 Mjesto i datum: Zagreb, 27.siječnja 2022.godine

 Izvještaj sastavila: Zakonski predstavnik:

 Matilda Grgić,dipl.oec. mr.sc.Ilija Krstanović